ละมุนลิ้นกับร้าน "ละมุนชาบู Lamoon Shabu"

ร้านชาบูเปิดใหม่ได้ไม่นาน ร้านนี้ตั้งอยู่ที่ซอย วิภาวดี 16/35 หรือวิภาวดี 16/26 มันเปิดซอยข้างๆ กันครับ

วิธีมา

- สำหรับคนที่ขับรถมาสามารถเข้ามาได้ 3 ทางเลย คือ ซอยวิภาวดีรังสิต 16 หรือรัชดา 19 และซอยลาดพร้าว 26 ครับ ทางแรกกะทางสามจะมาเจอกันครับ  ง่ายๆ คือเมื่อถึง โรงเรียนปัญจทรัพย์ เลี้ยวขวาซอยก่อนหน้า แล้ววิ่งตรงไปเลยครับ ร้านเพิ่งสร้างใหม่ ตึกจะดูใหม่ๆ  ครับ แถวนั้นมี Family Mart เห็นไม่ยากครับ มีที่จอดรถหน้าร้านเลยครับ ได้ประมาณ 10 กว่าคัน ถ้ายังสงสัยก็ทักเฟสร้านไปได้เลยครับ พี่เค้าตอบตลอดอยู่แล้ว

- สำหรับคนที่นั่งใต้ดินมา ลงที่สถานีรัชดาภิเสกครับ เดินเข้ามาที่ซอยรัชดา 19 หน่อยนึงจะเห็นคิดรถกะป้อแดงๆ คันเล็กๆ บอกพี่เค้าว่ามาที่แฟมิลี่มาทแรก ก็ได้ครับ  หรือถ้าเดินมาก็ได้เช่นกัน ไม่ไกลมากครับ

บรรยากาศ

ร้านเพิ่งเปิดใหม่ครับ เป็นชั้นล่างของตึกไรซักอย่างครับ ภาพในแต่งแบบเรียบง่าย มีรูปแปะกำแพง ครับ เพลงของร้านนี้ อาจจะเป็นเพราะ 20 ปี วง Pause หรือเปล่า เปิดมาทั้งอัลบั้มเลยครับ เพราะดีครับ ส่วนห้องน้ำ อยู่ด้านนอกต้องเดินออกไป ผญออกไปง่ายหน่อยครับ ของผช ต้องไปอ้อมตึกไปหน่อย เหมือนกับว่ายังสร้าง ไม่เสร็จซักเท่าไรครับ

ผมมาถึงร้านประมาณ 16.30 น. ร้านยังไม่มีคนครับ ผมจองทางเฟสมาก่อนนะครับ กลัวว่าถ้ามาเยอะคนจะเต็ม (มากัน 10 คน) คนเข้ามาเรื่อยๆ ครับ ตอนเย็นๆ คนจะเริ่มเยอะหน่อยครับ

เมนู

เราสามารถสั่งแบบ Alacart หรือ บุฟเฟห์เลยก้ได้ครับ บุฟเฟ่ห์ตกอยู่หัวล่ะ 399 ครับ นั่งทานได้ 90 นาที ตอนนี้มีโปรแชร์เพจเป็นมา 4 จ่าย 3 ครับ ผมสั่งมาเป็นบุฟเฟห์นะครับ

น้ำซุปของร้านมี 2 แบบ เอาหม้อแบ่งได้ครับ เป็นซุปสุกี้ยากี้ญี่ปุ่น อันนี้จะเป็นน้ำดำ รสชาติออกหวานๆ หน่อยครับ อีกอันเป็นน้ำชาบู อันนี้จะออกใสๆ

- เนื้อวัว มีอยู่ 3 อย่าง เนื้อวัวเสือร้องไห้ เนื้อสันคอ เนื้อหนอก สามารถเลือกระหว่างจานเล็กหรือจานใหญ่ได้ครับ โดยรวมเนื้อคุณภาพใช่ได้ครับ เนื้อลายสวยดี เนื้อหนอกนุ่มดีครับ เนื้อเสือร้องไห้อันนี้มันจะเยอะหน่อย อร่อยเช่นเคยครับ ผมเอามาจิ้มกะไข่อร่อยมากครับ

- เนื้อหมู มี 3 อย่างเช่นกัน สันคอหมู สันนอกหมู หมูสามชั้น ผมไม่ค่อยได้สั่งหมูเท่าไหร่ครับ แค่เอามาลองเฉยๆ ก็นุ่มดีนะครับ สันคอมันจะเยอะหน่อย สันนอกอันนี้ไม่มีมันครับ สามชั้น มันเยอะไปหน่อยครับ

- เนื้อไก่ อันนี้ผมไม่ได้ลองมาครับ
- อาหารทะเล มีอยู่ 4 อย่าง ไม่ค่อยสดเท่าไร่นะครับ แต่ก็ยังอร่อยดีๆ เนื้อปลา กุ้งสด ปลาหมึก และก็หอยแมลงภู่ กุ้งที่นี้พิเศษคือ แกะเปลือกมาให้แล้วดีมากครับ ไม่ต้องเสียเวลาเปื้อนมือเลยครับ รสชาติใช่ได้ แต่ติดว่าไม่ค่อยสดเท่าไหร่ครับ ปลาน่าจะเป็นปลากระพงนะครับ หอยก็ตัวไม่ปานกลาง ไม่ใหญ่มากเท่าไร ปลาหมึกติดคาวไปนิสนึงครับ

- ผัก มีหลากหลายดีครับ แต่ผมก็เอามาเป็นเซตผักเลย ไม่ต้องเลือกมากครับ

- อาหารทานเล่น มีอยู่ประมาณ 6 อย่าง 
 	- เกี๋ยวกรอบซอสไข่กุ้ง อันนี้อร่อยดีครับ กินเพลินๆ ดี จานขนาดปานกลาง ตัวซอสก็อร่อยดีครับ 
	- ไก่ทอดคาราเกะ ร้านทำกันใหม่ๆ เลย กรอบอร่ยดีคัรบ แต่ติดว่าเค็มไปหน่อย
	- เกี๋ยวซ่า อันนี้ร้านทำมาได้กรอบดีครับ ข้างในเป็นไส้หมูผสมผักครับ
	- เต้าหู้พัฟ 
	- ปูอัดซาชิมิ
 	- ไข่ตุ่น อันนี้หน้าตาธรรมดาไปครับ ขนาดเล็กไปหน่อย
	- ยำสาหร่าย
	- ข้าวกระเทียใ / ข้าวเปล่า

- ของหวาน ร้านนี้มีไอศกรีม กับ เยลลี่ครับ ไอติวแบบร้านปกติเลยครับ ตัวเยลลี่ไม่ค่อยหวานเท่าไหร่ครับ อาจจะเป็นเพราะผมกินไอติมไปก่อน มันกลบความหวานเยลลี่ไป

- เครื่องดื่ม ในไลน์บุฟเฟห์ มีน้ำอัดลม และก็น้ำเปล่าให้ครับ ร้านนี้มีเบียร์สามารถสั่งเพิ่มเข้าไปได้ครับ ที่พิเศษเลยของร้านนี้คือ มีแก้วทำเสลอปี้ให้ครับ อันนี้ผมสอบถามเจ้าของร้านมาครับ พี่เค้าไปซื้อจากญี่ปุ่นเลย มีอยู่ประมาณ 10 กว่าแก้วได้ แล้วเอามาแช่เย็น 8 ชม พอจะเอามาทำก็ง่ายๆ ครับ เอาแก้วแช่มา เทน้ำอัดลมลงไป ขยำๆ ไปหน่อย ก้ได้มาแล้วครับ อันนี้ชอบมาก ไม่เคยเจอ ผมก็เอาน้ำอัดลม ทำเสปอปี้หมดเลย อร่อยดีครับ

สรุปผลล
- หน้าตาอาหาร 7.5/10
- ความอร่อย 8/10
- ความคุ้มค่า 7.5/10